E paar Däg vorem Ymarsch vo de Franzose sin d Fremdarbeiter wo noo z Rhyfälde gsi sin (zirka tuusig) i d Schwiiz abgschobe worre. Zum eine het mer sich  vor Racheakt un Plündrige gfürchtet, zum andre het dr Plan vo NS-Funktionär d Mänsche em Rhy z "liquidiere" verhindret werre sölle [7]. Au d Sprengig vum Chraftwerch un dr Rhybrugg het chönne verhindret werre. Am 25. April schliessli isch Rhyfälde wiiderstandslos vo de Franzose befreit worre, debi het dr Rhyfälder Wiiderstand e wichtigi Roll gspiilt wo d Franzose i d Stadt gleitet het un Chämpf verhindret het.